Nyeste Skilderie af Kiøbenhavn, 1812-10-13
(Efter Jndsendt.) Staten og dens Medlemmer kunne med Føie fordre, at enhver, der driver en almeennyttig og til Livets Ophold nødvendig Næringsvei, bør besidde tilbørlig Kundskab om sin Haandtering, og levere gode Vare for rede Penge, især naar det staaer en saadan Mand frit for at sætte hvilken Priis, han finder for godt, paa sine Vare. Man vover derfor at fremsætte det Spørgsmaal, om ikke Øl brygning er en almeennyttig og til Livets Ophold nødvendig Næringsdrivt i vore Land- og Kjøbstæder, og om der vel er een eneste Brygger eller Bryggersvend i Kjøbenhavn, man kunde vel sige i Staten i Almindelighed, der har physisk Kundskab og Begreb om de Regler, efter hvilke et ordentligt og godt Bryggerie bør bestyres, Uden at fornærme enkelt Mand tør jeg reent ud sige: jeg troer det ikke. Maaskee end ikke een af ti endog af dem, der eie Bryggerierne, have theoretisk, mindre practisk Kundskab herom, ja maaskee neppe een af tyve. Og hvad blive nu Følgerne heraf, Det gaaer efter den gamle Slendrian, som det bedst kan, klogt eller galt, ligesom det træffer sig, og som det maaskee i Aarhundrede er gaaet, uden at nogen forstaaer at rette en indløbende Feil eller bekymrer sig synderlig derom, naar man kun kan afsætte Øllet, og Almuen maa da nøies dermed, slet eller bedre, og betale den Priis, de saakaldte Bryggere sætte derpaa, og endnu ovenikjøbet mangen Gang gjøre sig Karlene, som bringe det i Byen, forbunden, dersom man vil, at de skulle bringe en halv Tønde eller en Fjerding Øl, i det mindste give dem gode Drikkepenge foruden Dragerpengene, om Øllet er aldrig saa slet. Jeg finder dette meget urigtigt og høistfornærmende for Publikum, især da Alting til Livets Ophold er saa overdreven dyrt, at endog en Pot slet Melk koster 20 sk. Hvad skal nu den Fattige drikke, Man kan sige: Vand. Jeg tilstaaer, at reent Vand er en sund Drik for den, som ellers faaer god Føde; men naar den, som faaer maadelig Føde, skal drikke Vand, hvorfra skulle da Kræfterne komme? Det gjør altid en Mand Ære, at han til Grunde forstaaer sit Fag, og jeg troer, at man med Billighed kunde fordre, at den, der eier et Bryggerie, saavel som hans Bryggersvend, burde underkaste sig en saavel theoretisk som practisk Examen, for at aflægge Prøve paa den tilbørlige Kundskab i Faget, inden det tillodes dem at drive eller forestaae noget Bryggerie i nogen Kjøbstæd, og om det blev paalagt Bryggerne i Kjøbenhavn, først at lade en Mand reise, for deres fælleds Regning, til at forhverve sig ordentlig practisk og physisk theoretisk Kundskab i dette Fag, da var det vel ikke af Veien. Jeg troer, de vilde selv indbyrdes høste de bedste Frugter deraf, og da vilde man kunne vente at faae en ordentlig, god, klar og sund Drik Øl. Nu maa man ofte lade sig nøie med det maadeligste Tøi, der kan tænkes. Aarsagen hertil er, som jeg ovenfor har anført, for det første Ukyndighed og Ligegyldighed, dernæst den Omstændighed, at Bryggeriet for mangen Eier er ikkun en Bisag, og ikke hans virkelige Næringsvei. De fleste i Kjøbenhavn bortleie eller bortforpagte deres Bryggerier til en saakaldt Brygger svend paa visse Vilkaar. Nu vil naturligviis Bryggeriets Eier først have sin Fordeel, siden Bryggersvenden, og endelig Knægten, som afsætter Øllet og besørger det ombragt. Er det altsaa at undres over, at ved al sin Dyrhed bliver Øllet slet? Den saakaldte Ligning i det gamle Brygger lang var rigtig nok en besynderlig Jndretning; men den havde dog sin gode Side; thi da der var Baand paa Bryggeriets Eier, var der ogsaa Baand paa Bryggersvenden og Folkene; men nu synes dette Baand at være temmelig slappet. Man sagde dengang, at der ei behøvedes Hoved, men blot Penge til at være Brygger, og kan man næsten sige det samme endnu. Hvorfor er det nogle paalagt at gjøre Mesterstykke og vise Prøve paa deres Kundskab i det Fag, de agte at drive, forinden de maa vinde Borgerskab; hvorfor have samme Borgere Taxt, og hvorfor skal Brændeviin holde en vis Prøve til Salg i det Store, da dog det meste heraf bruges til Skade og Unytte, istedenfor at Øllet er sundt og gavnligt, naar det er godt, og hvorfor kan dette ikke lige saa vel underkastes en physisk Prøve efter Qualitet?